
讻讜讜转讬讛 [讻砖讬讟转讜] 砖诇 专讘 驻驻讬 诪住转讘专讗 [诪住转讘专] 诇讜诪专, 砖讗诪专 专' 讬讛讜砖注 讘谉 诇讜讬: 讘讬转 讛讻谞住转 诪讜转专 诇注砖讜转讜 讘讬转 讛诪讚专砖. 讜诪住讻诪讬诐: 讗讻谉 砖诪注 诪讬谞讛 [诇诪讚 诪讻讗谉] 砖讻谉 讛讜讗.


讗 讚专砖 讘专 拽驻专讗: 诪讗讬 讚讻转讬讘 [诪讛讜 砖谞讗诪专]: "讜讬砖专祝 讗转 讘讬转 讛' 讜讗转 讘讬转 讛诪诇讱 讜讗转 讻诇 讘转讬 讬专讜砖诇讬诐 讜讗转 讻诇 讘讬转 讙讚讜诇 砖专祝 讘讗砖" (诪诇讻讬诐 讘' 讻讛, 讟), 讜讛讜讗 诪驻专砖: "讘讬转 讛'" 鈥� 讝讛 讘讬转 讛诪拽讚砖. "讘讬转 讛诪诇讱" 鈥� 讗诇讜 驻诇讟专讬谉 (讗专诪讜谞讜转) 砖诇 诪诇讱. "讜讗转 讻诇 讘转讬 讬专讜砖诇讬诐" 鈥� 讻诪砖诪注谉. "讜讗转 讻诇 讘讬转 讙讚讜诇 砖专祝 讘讗砖" 鈥� 谞讞诇拽讜 讘讻讱 专' 讬讜讞谞谉 讜专' 讬讛讜砖注 讘谉 诇讜讬, 讞讚 [讗讞讚 诪讛诐] 讗诪专: 诪拽讜诐 砖诪讙讚诇讬诐 讘讜 转讜专讛, 讜讞讚 [讗讞讚 诪讛诐] 讗诪专: 诪拽讜诐 砖诪讙讚诇讬诐 讘讜 转驻诇讛.


讜诪驻专砖讬诐 讗转 讚讘专讬讛诐: 诪讗谉 讚讗诪专 [诪讬 砖讗讜诪专] 砖讛讜讗 诪拽讜诐 砖诪讙讚诇讬诐 讘讜 转讜专讛, 讛住转诪讱 注诇 诪讛 讚讻转讬讘 [砖谞讗诪专]: "讛' 讞驻抓 诇诪注谉 爪讚拽讜 讬讙讚讬诇 转讜专讛 讜讬讗讚讬专" (讬砖注讬讛讜 诪讘, 讻讗), 诪砖诪注 砖转讜专讛 讛讬讗 讛谞拽专讗转 讚讘专 讙讚讜诇. 讜诪讗谉 讚讗诪专 [讜诪讬 砖讗讜诪专] 砖讛讜讗 诪拽讜诐 砖诪讙讚诇讬诐 讘讜 转驻诇讛, 讛住转诪讱 注诇 诪讛 讚讻转讬讘 [砖谞讗诪专]: "住驻专讛 谞讗 诇讬 讗转 讻诇 讛讙讚诇讜转 讗砖专 注砖讛 讗诇讬砖注" (诪诇讻讬诐 讘' 讞, 讚), 讜讗诇讬砖注 诪讛 讚注讘讚 [砖注砖讛] 鈥�/span> 讘专讞诪讬 讛讜讗 讚注讘讚 [讘讘拽砖转 专讞诪讬诐, 讘转驻讬诇讛 讛讜讗 砖注砖讛], 诪砖诪注 砖转驻讬诇讛 讛讬讗 讛讙讚讜诇讛.


讜诪注讬专讬诐: 转住转讬讬诐 [转转驻专砖] 讛诪讞诇讜拽转 讜讬转讘讛专讜 讚注讜转 讛讞讜诇拽讬诐 砖专' 讬讛讜砖注 讘谉 诇讜讬 讛讜讗 砖讗诪专 诪拽讜诐 砖诪讙讚诇讬诐 讘讜 转讜专讛, 讜讛专讗讬讛 诪诪讛 砖讗诪专 专' 讬讛讜砖注 讘谉 诇讜讬 讘诪拽讜诐 讗讞专: 讘讬转 讛讻谞住转 诪讜转专 诇注砖讜转讜 讘讬转 讛诪讚专砖, 讜诪讻讗谉 砖诇讚注转讜 讘讬转 讛诪讚专砖 讙讚讜诇 讘拽讚讜砖转讜 诪讘讬转 讛讻谞住转. 讜诪住讻诪讬诐: 讗讻谉, 砖诪注 诪讬谞讛 [诇诪讚 诪讻讗谉] 砖讝讜 砖讬讟转讜, 砖转讜专讛 讙讚讜诇讛 诪转驻讬诇讛.


讘 砖谞讬谞讜 讘诪砖谞讛: 讗讘诇 诪讻专讜 转讜专讛 鈥� 诇讗 讬拽讞讜 住驻专讬诐 讜讻讜'. 讗讬讘注讬讗 诇讛讜 [谞砖讗诇讛 诇讛诐] 诇诇讜诪讚讬诐 砖讗诇讛 讝讜: 诪讛讜 诇诪讻讜专 住驻专 转讜专讛 讬砖谉 注诇 诪谞转 诇讬拽讞 (诇拽谞讜转) 讘讜 讞讚砖? 讜爪讚讚讬 讛砖讗诇讛: 讻讬讜谉 讚诇讗 诪注诇讬 诇讬讛 [砖讗讬谞讜 诪注诇讛 讗讜转讜 讘拽讚讜砖讛] 讗住讜专, 讗讜 讚诇诪讗 [砖诪讗] 讻讬讜谉 讚诇讬讻讗 诇注诇讜讬讬 注讬诇讜讬讬讗 讗讞专讬谞讗, 砖驻讬专 讚诪讬 [砖讗讬谉 注讬诇讜讬 讗讞专, 砖讛专讬 讛讜讗 诪拽讜讚砖 诪讛讻诇, 专讗讜讬 讛讚讘专 讜诪讜转专]?


讜诪爪讬注讬诐: 转讗 砖诪注 [讘讜讗 讜砖诪注] 驻转专讜谉 诇砖讗诇讛 诪诪讛 砖砖谞讬谞讜 讘诪砖谞转谞讜: 讗讘诇 诪讻专讜 转讜专讛 诇讗 讬拽讞讜 住驻专讬诐 (谞讘讬讗讬诐 讜讻转讜讘讬诐). 讜谞讚讬讬拽: 住驻专讬诐 讛讜讗 砖诇讗 讬拽讞讜, 讛讗 [讛专讬] 转讜专讛 讘转讜专讛 砖驻讬专 讚诪讬 [专讗讜讬 讛讚讘专]. 讜讚讜讞讬诐: 诪转谞讬转讬谉 [讛诪砖谞讛 砖诇谞讜] 讛讬讗 讘诪拽专讛 砖诇 讚讬注讘讚 砖讻讘专 诪讻专讜 讗转 讛住驻专, 讻讬 拽讗 诪讬讘注讬讗 诇谉 [讻讗砖专 谞砖讗诇讛 诇谞讜 讛砖讗诇讛], 讛讬转讛 讝讜 讗诐 诇讛转讬专 诇注砖讜转 讻谉 诇讻转讞诇讛.


转讗 砖诪注 [讘讜讗 讜砖诪注] 专讗讬讛 讗讞专转 诪诪讛 砖砖谞讬谞讜: 讙讜诇诇讬诐 (注讜讟驻讬诐) 住驻专 转讜专讛 讘诪讟驻讞讜转 讞讜诪砖讬谉, 讜讙讜诇诇讬诐 讞讜诪砖讬谉 讘诪讟驻讞讜转 谞讘讬讗讬诐 讜讻转讜讘讬诐, 讻讬讜谉 砖讘讻诇 讗诇讛 讛专讬讛讜 诪注诇讛 讗转 讛诪讟驻讞讜转 诇拽讚讜砖讛 讙讚讜诇讛 讬讜转专, 讗讘诇 诇讗 讙讜诇诇讬诐 谞讘讬讗讬诐 讜讻转讜讘讬诐 讘诪讟驻讞讜转 讞讜诪砖讬诐, 讜诇讗 讞讜诪砖讬诐 讘诪讟驻讞讜转 住驻专 转讜专讛, 讻讬讜谉 砖讘讻讱 讛专讬讛讜 诪讜专讬讚 讗讜转诐 诇拽讚讜砖讛 谞诪讜讻讛 讬讜转专.


拽转谞讬 诪讬讛转 [砖谞讬谞讜 注诇 讻诇 驻谞讬诐] 砖讙讜诇诇讬诐 住驻专 转讜专讛 讘诪讟驻讞讜转 讞讜诪砖讬诐, 讜谞讚讬讬拽 讘诪讟驻讞讜转 讞讜诪砖讬诐 鈥� 讗讬谉 [讻谉] 诪讜转专, 讗讘诇 讘诪讟驻讞讜转 砖诇 住驻专 转讜专讛 讗讞专 鈥� 诇讗, 诪砖诪注 砖讗讬谉 诇砖谞讜转 诪住驻专 转讜专讛 讗讞讚 诇讞讘讬专讜.


讜讚讜讞讬诐: 讗讬诪讗 住讬驻讗 [讗诪讜专 讗转 住讜驻讛] 砖诇 讗讜转讛 讘专讬讬转讗: 讜诇讗 讞讜诪砖讬诐 讘诪讟驻讞讜转 住驻专 转讜专讛, 讜谞讚讬讬拽 诪讻讗谉: 讛讗 [讛专讬] 转讜专讛 讘转讜专讛 砖驻讬专 讚诪讬 [专讗讜讬 讛讚讘专]! 讜讗诐 讻谉 讬砖 诇讻讗讜专讛 住转讬专讛 驻谞讬诪讬转 讘讘专讬讬转讗 讝讜, 讗诇讗 讞讬讬讘讬诐 讗谞讜 诇讗诪专 注诇 讛讜讻讞讛 讝讜 讻讬 诪讛讗 诇讬讻讗 诇诪讬砖诪注 诪讬谞讛 [诪讘专讬讬转讗 讝讜 讗讬谉 诇砖诪讜注 诪诪谞讛] 讘讚专讱 砖诇 讚讬讜拽, 诪谉 讛讞讬讜讘 诇砖诇讬诇讛.


讜诪爪讬注讬诐 注讜讚: 转讗 砖诪注 [讘讜讗 讜砖诪注] 诪诪讛 砖砖谞讬谞讜 讘转讜住驻转讗: 诪谞讬讞讬诐 住驻专 转讜专讛 注诇 讙讘讬 住驻专 转讜专讛 讗讞专, 讜转讜专讛 注诇 讙讘讬 讞讜诪砖讬诐, 讜讞讜诪砖讬诐 注诇 讙讘讬 谞讘讬讗讬诐 讜讻转讜讘讬诐, 讗讘诇 诇讗 讬谞讬讞讜 谞讘讬讗讬诐 讜讻转讜讘讬诐 注诇 讙讘讬 讞讜诪砖讬诐, 讜诇讗 讞讜诪砖讬诐 注诇 讙讘讬 转讜专讛. 诪砖诪注 砖住驻专 转讜专讛 讗讞讚 讬讻讜诇 诇讛砖转诪砖 讘住驻专 讗讞专, 讜讘讜讚讗讬 砖诪讜转专 讗诐 讻谉 诇讛砖转诪砖 讘诪讟驻讞转讜.


讜讚讜讞讬诐: 讛谞讞讛 拽讗诪专转 [讗转讛 讗讜诪专], 砖讗谞讬 [砖讜谞讛] 讛谞讞讛 砖诇讗 讗驻砖专 讗讞专转, 砖讘讛讻专讞 讬砖 诇讛谞讬讞诐 讝讛 注诇 讝讛 讘讗专讜谉 讛拽讜讚砖. 讚讗讬 [砖讗诐] 诇讗 转讬诪讗 讛讻讬 [转讗诪专 讻讱] 砖讘诪拽讜诐 砖讗讬 讗驻砖专 讞讬讬讘讬诐 诇讛谞讬讞 讝讛 注诇 讝讛, 讗诐 讻谉 诪讬讻专讱 讛讬讻讬 讻专讻讬谞谉 [诇讻专讜讱 讗转 住驻专 讛转讜专讛 住讘讬讘 注爪诪讜 讻讬爪讚 讻讜专讻讬诐 讗谞讜] 讜讛讗 拽讗 讬转讬讘 讚驻讗 讗讞讘专讬讛 [讜讛专讬 讬讜砖讘, 诪讜谞讞, 讚祝 讗讞讚 注诇 讞讘讬专讜]! 讗诇讗 讻讬讜谉 讚诇讗 [砖讗讬] 讗驻砖专 诇注砖讜转 讗讞专转 鈥� 砖专讬 [诪讜转专], 讛讻讗 谞诪讬 [讻讗谉 讙诐 讻谉] 讻讬讜谉 砖诇讗 讗驻砖专 诇讛谞讬讞诐 讘讗专讜谉 讛拽讜讚砖 讘讚专讱 讗讞专转 鈥� 砖专讬 [诪讜转专].


讜诪爪讬注讬诐, 转讗 砖诪注 [讘讗 讜砖诪注] 专讗讬讛 诪诪讛 砖讗诪专 专讘讛 讘专 讘专 讞谞讛 讗诪专 专' 讬讜讞谞谉 诪砖讜诐 [讘砖诐] 专讘谉 砖诪注讜谉 讘谉 讙诪诇讬讗诇: 诇讗 讬诪讻讜专 讗讚诐 住驻专 转讜专讛 讬砖谉 讻讚讬 诇讬拽讞 (诇拽谞讜转) 讘讜 讞讚砖.


讜讚讜讞讬诐: 诪砖诐 讗讬谉 专讗讬讛, 讛转诐 [砖诐] 诪砖讜诐 驻砖讬注讜转讗 [讞砖砖 诇专砖诇谞讜转] 砖讬诪讻讜专 讗转 讛讬砖谉 讜诇讘住讜祝 诇讗 讬拽谞讛 讞讚砖, 讜讗讜诇诐 讻讬 拽讗诪专讬谞谉 [讻讗砖专 讗讜诪专讬诐, 砖讜讗诇讬诐 讗谞讜] 讛专讬 讝讛 讻讙讜谉 讚讻转讬讘 讜诪谞讞 诇讗讬驻专讜拽讬 [砖讛住驻专 讛讞讚砖 讛讬讛 讻讘专 讻转讜讘 讜诪讜谞讞 诇讛驻讚讜转, 诇讛诪讻专], 诪讗讬 [诪讛 讚讬谞讜]?


讜诪讘讬讗讬诐 专讗讬讛, 转讗 砖诪注 [讘讗 讜砖诪注]: 砖讗诪专 专' 讬讜讞谞谉 诪砖讜诐 [讘砖诐] 专' 诪讗讬专: 讗讬谉 诪讜讻专讬诐 住驻专 转讜专讛 讗诇讗 讗诐 讗讚诐 谞讝拽拽 诇讻住祝 讻讚讬 诇诇诪讜讚 转讜专讛 讗讜 诇讬砖讗 讗砖讛.


砖诪注 诪讬谞讛 [诇诪讚 诪讻讗谉] 讻讬 转讜专讛 讘转讜专讛 砖驻讬专 讚诪讬 [专讗讜讬 讛讚讘专], 砖讛专讬 诪讜讻专 住驻专 转讜专讛 诇砖诐 转讜专讛. 讜讚讜讞讬诐: 讚诇诪讗 砖讗谞讬 [砖诪讗 砖讜谞讛] 诇诪讜讚, 砖讛诇诪讜讚 诪讘讬讗 诇讬讚讬 诪注砖讛, 讜诇讻谉 讞砖讜讘 讘讬讜转专 讜注讚讬祝 注诇 住驻专 转讜专讛. 讗砖讛 谞诪讬 [讙诐 讻谉] 讬砖 注谞讬谉 讞砖讜讘 讘谞讬砖讜讗讬谉, 砖讛专讬 谞讗诪专: "诇讗 转讛讜 讘专讗讛 诇砖讘转 讬爪专讛" (讬砖注讬讛讜 诪讛, 讬讞), 诪砖诪注 砖诇讻讱 谞讜爪专 讛注讜诇诐, 讗讘诇 转讜专讛 讘转讜专讛 诇讗 讬讞诇讬祝.


讘讗讜转讜 注谞讬谉 转谞讜 专讘谞谉 [砖谞讜 讞讻诪讬诐 讘讘专讬讬转讗]: 诇讗 讬诪讻讜专 讗讚诐 住驻专 转讜专讛 讗祝 注诇 驻讬 砖讗讬谞讜 爪专讬讱 诇讜. 讬转专 注诇 讻谉 讗诪专 专讘谉 砖诪注讜谉 讘谉 讙诪诇讬讗诇: 讗驻讬诇讜 讗讬谉 诇讜 诪讛 讬讗讻诇 讜诪讻专 住驻专 转讜专讛 讗讜 诪讻专 讗转 讘转讜 诇讗诪讛 鈥� 讗讬谞讜 专讜讗讛 住讬诪谉 讘专讻讛 诇注讜诇诐, 诪砖诪注 砖讗讬谉 讝讛 诪谉 讛专讗讜讬 诇诪讻讜专 住驻专 转讜专讛 讗驻讬诇讜 诪驻谞讬 讛讛讻专讞.


讙 砖谞讬谞讜 讘诪砖谞讛 讜讻谉 讛讚讬谉 讘诪讜转专讬讛谉. 讗诪专 专讘讗: 诇讗 砖谞讜 砖讬砖 拽讚讜砖讛 讝讜 讘诪讜转专讬 讚讘专讬诐 诪拽讜讚砖讬诐, 讗诇讗 砖诪讻专讜 讚讘专 砖讬砖 讘讜 拽讚讜砖讛 讜拽谞讜 讘讚诪讬讜 讚讘专 砖拽讚讜砖转讜 讙讚讜诇讛 诪讝讜 讜讛讜转讬专讜 诪讻住祝 讛诪讻讬专讛, 讗讘诇 讗诐 讙讘讜 讻住祝 诪谉 讛爪讬讘讜专 讻讚讬 诇拽谞讜转 讘讜 讚讘专 讝讛 讜诇讗讞专 砖拽谞讜 讛讜转讬专讜 鈥� 诪讜转专 诇讛砖转诪砖 讘诪讜转专 诇讻诇 爪讜专讱 讗讞专. 砖注讚讬讬谉 诇讗 谞转驻住讜 讛讚诪讬诐 讘拽讚讜砖讛.


讗讬转讬讘讬讛 [讛拽砖讛 诇讜] 讗讘讬讬 诪讘专讬讬转讗: 讘诪讛 讚讘专讬诐 讗诪讜专讬诐 砖讗住讜专 诇砖谞讜转 讻住驻讬诐 砖诇 讞驻爪讬 拽讜讚砖 鈥� 讻砖诇讗 讛转谞讜 讘诪驻讜专砖 砖讬讜讻诇讜 诇注砖讜转 讘讻住祝 讻专爪讜谞诐, 讗讘诇 讗诐 讛转谞讜 鈥� 讗驻讬诇讜 诇讚讜讻住讜住讬讗 诪讜转专.


讜诪注转讛 谞讘专专: 讛讬讻讬 讚诪讬 [讻讬爪讚 讘讚讬讜拽 讛讬讛 讛讚讘专]? 讗讬诇讬诪讗 [讗诐 转讗诪专] 砖诪讻专讜 讜讛讜转讬专讜 鈥� 讻讬 [讻讗砖专] 讛转谞讜 诪讗讬 讛讜讬 [诪讛 讬砖], 讻讬爪讚 专砖讗讬诐 讛诐 诇讛转谞讜转 诇讛讜专讬讚 讚讘专 诪拽讚讜砖转讜? 讗诇讗 讜讚讗讬 诪讚讜讘专 砖讙讘讜 讜讛讜转讬专讜, 讜讙诐 讗讝 讟注诪讗 [讛讟注诐, 讚讜讜拽讗] 砖讛转谞讜, 讛讗 [讛专讬] 讗诐 诇讗 讛转谞讜 鈥� 诇讗!


讜讚讜讞讛 专讘讗: 诇注讜诇诐 转驻专砖 砖诪讻专讜 讜讛讜转讬专讜, 讜讛讻讬 拽讗诪专 [讜讻讱 讗诪专, 讻讱 讬砖 诇讛讘讬谉]: 讘诪讛 讚讘专讬诐 讗诪讜专讬诐 鈥� 讻砖诇讗 讛转谞讜 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 注诇 讚讘专 讝讛, 讗讘诇 讛转谞讜 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 砖转驻拽注 讛拽讚讜砖讛 诪讛讚诪讬诐, 讗驻讬诇讜 诇讚讜讻住讜住讬讗 谞诪讬 [讙诐 讻谉] 诪讜转专.


讗诪专 诇讬讛 [诇讜] 讗讘讬讬 诇讛讛讜讗 诪专讘谞谉 讚讛讜讛 诪住讚专 诪转谞讬转讗 拽诪讬讛 [诇讗讞讚 讛讞讻诪讬诐 砖讛讬讛 诪住讚专 诪砖谞讬讜转 诇驻谞讬] 专讘 砖砖转: 诪讬 砖诪讬注 诇讱 [讛讗诐 砖诪注转] 诪专讘 砖砖转 诪讗讬 [诪讛] 驻讬专讜砖 讛诪诇讛 "讚讜讻住讜住讬讗" 讛谞讝讻专转 讘讘专讬讬转讗 砖讛讘讗谞讜? 讗诪专 诇讬讛 [诇讜]: 讛讻讬 [讻讱] 讗诪专 专讘 砖砖转: 驻专砖讗 讚诪转讗 [讛驻专砖 砖诇 讛注讬专] 砖讘谞讬 讛注讬专 诪砖转诪砖讬诐 讘砖讬专讜转讬讜 诇砖诪讬专讛 讜诇砖诇讬讞讜讬讜转 爪讬讘讜专讬讜转.


讗诪专 讗讘讬讬: 讛诇讻讱 [注诇 讻谉] 讗驻砖专 诇诇诪讜讚 诪诪注砖讛 讝讛, 讛讗讬 爪讜专讘讗 诪专讘谞谉 讚砖诪注 诇讬讛 诪讬诇转讗 [转诇诪讬讚 讞讻诐 砖砖诪注 讚讘专] 讜诇讗 讬讚注 驻讬专讜砖讗 [讜讗讬谞讜 讬讜讚注 讗转 驻讬专讜砖讜] 诇讬砖讬讬诇讛 拽诪讬讛 讚砖讻讬讞 拽诪讬讛 专讘谞谉 [砖讬砖讗诇 讗转 讛讚讘专 诇诪讬 砖诪爪讜讬 诇驻谞讬 讛讞讻诪讬诐], 讚诇讗 讗驻砖专 讚诇讗 砖诪讬注 诇讬讛 诪谉 讙讘专讗 专讘讛 [砖讗讬 讗驻砖专 砖诇讗 砖诪注 讗转 驻讬专讜砖 讛讚讘专 诪讗讚诐 讙讚讜诇].


讚 讗诪专 专' 讬讜讞谞谉 诪砖讜诐 专' 诪讗讬专: 讘谞讬 讛注讬专 砖讛诇讻讜 讬讞讚 诇注讬专 讗讞专转 (讻讙讜谉 诇讗住讬驻转 爪讬讘讜专 讗讜 讘转注谞讬转) 讜驻住拽讜 注诇讬讛诐 爪讚拽讛, 讻诇讜诪专, 注砖讜 砖诐 诪讙讘讬转 讜讙诐 讛讗讜专讞讬诐 谞讚讘讜 住讻讜诐 诪住讜讬讬诐 诇爪讚拽讛 鈥� 谞讜转谞讬谉 讗转 讛讻住祝 砖谞讚讘讜, 诇讙讘讗讬 讗讜转讛 注讬专, 讻讚讬 砖诇讗 讬讞砖讚讜 讘讛诐 砖讗讬谞诐 谞讜转谞讬诐 讗转 谞讚专讬讛诐, 讗讘诇 讻砖讛谉 讘讗讬谉 诇诪拽讜诪诐 诪讘讬讗讬诐 讗讜转讛, 砖诪拽讘诇讬诐 讘讞讝专讛 讗转 讻住驻讬 爪讚拽讛 砖驻住拽讜, 讜诪驻专谞住讬谉 讘讛 注谞讬讬 注讬专谉, 讜讗讬谉 谞讜转谞讬诐 讗转 讛讻住祝 诇注讬专 砖讛讬讜 讘讛.


讜诪注讬专讬诐, 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱]: 讘谞讬 讛注讬专 砖讛诇讻讜 诇注讬专 讗讞专转 讜驻住拽讜 注诇讬讛诐 爪讚拽讛 鈥� 谞讜转谞讬谉, 讜讻砖讛诐 讘讗讬诐 鈥� 诪讘讬讗讬诐 讗讜转讛 注诪讛谉, 讜讬讞讬讚 砖讛诇讱 诇注讬专 讗讞专转 讜驻住拽讜 注诇讬讜 爪讚拽讛 鈥� 转谞转谉 诇注谞讬讬 讗讜转讛 讛注讬专 砖谞讚讘 讘讛 爪讚拽讛, 讜讗讬谞讜 专砖讗讬 诇拽讞转 讗转 讛讻住祝 讻讚讬 诇转讬转讜 诇注谞讬讬 注讬专讜.


诪住讜驻专: 专讘 讛讜谞讗 讙讝专 转注谞讬转讗 [转注谞讬转], 注诇 诇讙讘讬讛 [讜讘讗讜 讗诇讬讜] 讘讬谉 讛砖讗专 专讘 讞谞讛 讘专 讞谞讬诇讗讬 讜讻诇 讘谞讬 诪转讬讛 [注讬专讜], 专诪讜 注诇讬讬讛讜 [讛讟讬诇讜 注诇讬讛诐] 诇讬转谉 爪讚拽讛 讜讬讛讘讜 [讜讛诐 谞转谞讜]. 讻讬 讘注讜 诇诪讬转讬 [讻讗砖专 专爪讜 诇讞讝讜专 诇诪拽讜诪诐] 讗诪专讜 诇讬讛 [诇讜] 诇专讘 讛讜谞讗: 谞讜转讘讛 诇谉 诪专 讜谞讬讝讜诇 [讬转谉 诇谞讜 讗讚讜谞讬 讗讜转讛, 讗转 讛爪讚拽讛 砖谞转谞讜, 讜谞诇讱] 讜谞驻专谞住 讘讛 讗转 注谞讬讬 诪讗转讬谉 [注讬专谞讜].


讗诪专 诇讛讜 [诇讛诐]: 转谞讬谞讗 [砖谞讬谞讜] 注诇 讻讱: 讘诪讛 讚讘专讬诐 讗诪讜专讬诐 砖爪讚拽讛 讝讜 砖诇 讘谞讬 讛注讬专 谞讬转谞转 诇注讬专诐 鈥� 讘砖讗讬谉 砖诐 讘注讬专 砖讘讛 驻住拽讜 讗转 讛爪讚拽讛

